ഡോബര്‍മാന്‍ പിന്‍ഷര്‍ - വിക്കിപീഡിയ

# ഡോബര്‍മാന്‍ പിന്‍ഷര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

ഡോബര്‍മാന്‍ പിന്‍ഷര്‍
വാലും ചെവിയും മുറിച്ച ഒരു പെണ്‍ ഡോബര്‍മാന്‍ പിന്‍ഷര്‍.
മറ്റു പേരുകള്‍
ഡോബര്‍മാന്‍
ഉരുത്തിരിഞ്ഞ രാജ്യം
ജര്‍മ്മനി
വിളിപ്പേരുകള്‍
ഡോബ് ഡോബി
വര്‍ഗ്ഗീകരണം
എഫ്.സി.ഐ: | Group 2 Section 1 #143 | Stds
എ.കെ.സി: | ജോലിചെയ്യുന്ന നായകള്‍ | Stds
എ.എന്‍.കെ.സി: | Group 6 (ഉപയോഗമുള്ള നായകള്‍) | Stds
സി.കെ.സി: | Group 3 - ജോലിചെയ്യുന്ന നായകള്‍ | Stds
കെ.സി (യു.കെ): | ജോലിചെയ്യുന്ന നായകള്‍ | Stds
എന്‍.സെഡ്.കെ.സി: | ഉപയോഗമുള്ള നായകള്‍ | Stds
യു.കെ.സി: | കാവല്‍ നായകള്‍ | Stds

വളരെ പ്രചാരം സിദ്ധിച്ചിട്ടുള്ള ഒരു നായ ജനുസ്സാണ് ഡോബര്‍മാന്‍ പിന്‍ഷര്‍. സാധാരണ ഈ ജനുസ്സ് ഡോബര്‍മാന്‍ എന്നറിയപ്പെടുന്നു. ഡോബര്‍മാന്‍ ജനുസ്സ് അവയുടെ ധൈര്യത്തിനും ബുദ്ധിശക്തിക്കും വിശ്വസ്തതക്കും പേരുകേട്ടവയാണ്. കാവലിനും പൊലീസ് നായയായും ഇവയെ വളരെ അധികം ഉപയോഗിച്ചുപോരുന്നു.

## [തിരുത്തുക] ഒറ്റനോട്ടത്തില്‍

ഡോബര്‍മാന്‍ പിന്‍ഷര്‍ ഒറ്റനോട്ടത്തില്‍

ഭാരം: | ആണ്‍ നായ 35-50 കിലോഗ്രാം, പെണ്‍ നായ 30-42 കിലോഗ്രാം
ഉയരം: | 24-28 ഇഞ്ച്
രോമക്കുപ്പായം: | ചെറിയ പരുപരുത്ത രോമങള്‍
ഊര്‍ജ്ജസ്വലത: | കൂടുതല്‍
പഠിക്കാനുള്ള കഴിവ്: | വളരെ കൂടുതല്‍
സ്വഭാവ‌വിശേഷങള്‍: | മാന്യതയുള്ള പെരുമാറ്റം, വളരെയധികം സ്നേഹം,വിശ്വസ്ത, സം‌രക്ഷണമനോഭാവം
കാവല്‍ നില്‍ക്കാനുള്ള കഴിവ്: | വളരെ കൂടുതല്‍
ഒരു പ്രസവത്തില്‍: | 3-8 കുട്ടികള്‍
ജീവിതകാലം: | 8-12 കൊല്ലം

## [തിരുത്തുക] ശരീരപ്രകൃതി

ഇടത്തരം വലിപ്പമുള്ള നായയാണ് ഡോബര്‍മാന്‍ പിന്‍ഷര്‍. പെണ്‍ നായകള്‍ക്ക്‍ സാധാരണ 24-27 ഇഞ്ച് വരെയും ആണ്‍നായകള്‍ക്ക് 26-28 ഇഞ്ച് വരേയും ഉയരം കാണപ്പെടുന്നു. ഇതുപോലെ പെണ്ണിന് 30-40 കിലോഗ്രാം വരെയും ആണിന് 35-45 കിലോഗ്രാം വരെയും ഭാരം ഉണ്ടാകും. ഈ നായജനുസ്സിന് വിരിഞ്ഞ നെഞ്ചും ശക്തവും ഒതുങിയതുമായ ശരീരവുമാണുള്ളത്. നായപ്രദര്‍ശനങള്‍ക്കുപയോഗിക്കുന്ന നായകള്‍ക്ക് മുകളില്‍ പറഞ്ഞിരിക്കുന്ന ഉയരവും ഭാരവുമാണ് ഉണ്ടാവുകയെന്നാലും അതിനേക്കാള്‍ വലുതും ശക്തിയുള്ളതുമായ ഡോബര്‍മാന്‍ നായ്ക്കളും ഉണ്ട്. നായപ്രദര്‍ശനത്തിനുപയോഗിക്കുന്നവ കൂടുതല്‍ മെലിഞ്ഞവയും ഒതുക്കമുള്ളവയും ആയിരിക്കും. വലിയ ഡോബര്‍മാന്‍ നായ്ക്കളെ സാധാരണ കാവല്‍ നായയായും പൊലീസ് നായയായും ഉപയോഗിക്കുന്നു.

## [തിരുത്തുക] നിറം

ചോക്ലേറ്റ് ബ്രൗണ്‍ നിറമുള്ള ഡോബര്‍മാന്‍ പിന്‍ഷര്‍

കറുപ്പ് നിറമാണ് ഡോബര്‍മാന്‍ ജനുസ്സില്‍ ഏറ്റവും കൂടുതല്‍ കാണപ്പെടുന്നത്. നാലുനിറങള്‍ ഡോബര്‍മാന്‍ ജനുസ്സില്‍ കാണപ്പെടുന്നു. അവ കറുപ്പ്, ചോക്ലേറ്റ് ബ്രൗണ്‍, നീല, ഇസബെല്ല എന്നിവയാണ്.

1994 മുതല്‍ നീല, ഇസബെല്ല നിറങള്‍െക്ക് എഫ്.സി.ഐ അംഗീകാരമില്ല. അതു മൂലം ഈ നിറങളിലുള്ള ഡോബര്‍മാന്‍ നായകളെ നായ്പ്രദര്‍ശനങളില്‍ പങ്കെടുപ്പിക്കുന്നില്ല.

1976ല്‍ ആദ്യത്തെ വെള്ള ഡോബര്‍മാന്‍ നായ ജനിച്ചു.[1]. പെണ്‍ നായയാണ് ആദ്യം ഉണ്ടായത്. ഈ നായ തുടര്‍ന്ന് അതിന്റെ തന്നെ ഒരു കുട്ടിയുമായി ഇണചേര്‍ന്ന് വീണ്ടും വെള്ള ഡോബര്‍മാന്‍ നായക്കുട്ടികളെ ഉല്പ്പദിപ്പിച്ചു. തുടര്‍ന്ന് നായവളര്‍ത്ത്ലുകാര്‍ ശ്രദ്ധാപൂര്‍‌വകമായ പ്രജനനത്തിലൂടെ വെളുത്ത ഡോബര്‍മാന്‍ പിന്‍ഷര്‍ പരമ്പര സൃഷ്ടിച്ചു.

## [തിരുത്തുക] ആധാരസൂചിക

1. ↑ വെള്ള ഡോബര്‍മാന്‍ പിന്‍ഷര്‍

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക. സഹായത്തിനു ഈ ലേഖനത്തിന്റെ ഇംഗ്ലീഷ് പതിപ്പ്.

Retrieved from "http://ml.wikipedia.org../../../%E0%B4%A1/%E0%B5%8B/%E0%B4%AC/%E0%B4%A1%E0%B5%8B%E0%B4%AC%E0%B4%B0%E0%B5%8D%E2%80%8D%E0%B4%AE%E0%B4%BE%E0%B4%A8%E0%B5%8D%E2%80%8D_%E0%B4%AA%E0%B4%BF%E0%B4%A8%E0%B5%8D%E2%80%8D%E0%B4%B7%E0%B4%B0%E0%B5%8D%E2%80%8D.html"

സൂചികകള്‍: നായ ജനുസ്സുകള്‍ | അപൂര്‍ണ്ണ ലേഖനങ്ങള്‍

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English